chhatramani/nepal_legal_regulations_corpus_np huggingface dataset:
गैर सैनिक हवाई उडान नियमावली २०५२ (Civil Aviation Regulation, 1995)

परिच्छेद - ४ । पहिलो संशोधनद्वारा खारेज । परिच्छेद - ५ । पहिलो संशोधनद्वारा खारेज । परिच्छेद - ६ । पहिलो संशोधनद्वारा खारेज । परिच्छेद - ७ । पहिलो संशोधनद्वारा खारेज । परिच्छेद - ८ । पहिलो संशोधनद्वारा खारेज । परिच्छेद - ९ । पहिलो संशोधनद्वारा खारेज । परिच्छेद-१० । सञ्चार र विमानस्थल सुरक्षा सम्बन्धी व्यवस्था । ७३. प्राधिकरण बाहेक अरूले प्रकाश र संकेतको व्यवस्था गर्न नहुने : (१) विमानस्थल, विमानस्थल क्षेत्र र वायुयान प्रस्थान गर्ने तथा ओहाल्ने भनी तोकिएको स्थानमा अन्य कसैले टहरा, टावर, लठ्ठा, रूख जस्ता कुनै कुरा खडा गरी वायुयान चालकलाई भ्रम पर्ने किसिमको कुनै प्रकारको प्रकाशको व्यवस्था गर्नु हुँदैन । (२) उपनियम (१) बमोजिम प्राधिकरणले प्रकाशको व्यवस्था गर्दा अपनाउनु पर्ने अन्य प्राविधिक शर्त बन्देज एनेक्स तथा म्यानुअलमा तोकिए बमोजिम हुनेछ । ७४. वायुयान सञ्चार तथा उड्डयन सहाय उपकरणहरू जडान भएको हुनु पर्ने : (१) नेपाल दोस्रो संशोधनद्वारा झिकिएको । मा दर्ता भएको प्रत्येक सार्वजनिक यात्रु वाहक वायुयानमा सूचनाहरू आदान प्रदान गर्न र उड्डयन सहायको लागि चाहिने रेडियो सञ्चार तथा उड्डयन सहाय उपकरणहरू जडान भएको हुनु पर्नेछ । (२) उपनियम (१) बमोजिम वायुयानमा सञ्चार तथा उड्डयन सहाय उपकरणहरू जडान सम्बन्धी अन्य प्राविधिक कुराहरू एनेक्स तथा म्यानुअलमा तोकिए बमोजिम हुनेछ । ७५. अनुमति विना विमानस्थल क्षेत्रमा प्रवेश गर्न नहुने : देहाय बमोजिमका व्यक्ति बाहेक अन्य कुनै पनि व्यक्ति महानिर्देशक वा अधिकार प्राप्त व्यक्तिको आदेश विना विमानस्थल क्षेत्रमा प्रवेश गर्न हुँदैन :- । (क) हवाई यात्रुहरू, । (ख) हवाई उडान र विमानस्थलको कार्यसँग सम्बन्धित व्यक्तिहरू, । (ग) मालसामान तथा चिठीपत्र ओसार पसार गरी वायुयानसम्म पुर्‍याउने वा वायुयानबाट ल्याउने कार्यसँग सम्बन्धित व्यक्तिहरू । ७६. वधशाला स्थापना गर्न नहुने : विमानस्थल क्षेत्रको पहिलो संशोधनद्वारा संशोधित । तीन किलोमिटर वरपर कसैले पनि वधशाला स्थापना गर्न हुँदैन । ७७. वातावरण दुषित पार्न नहुने : विमानस्थलको वरपर कसैले पनि वातावरणलाई दुषित पार्ने किसिमको फोहरमैला आदि थुपार्न र फ्याँक्न हुँदैन । परिच्छेद-११ । विविध । ७८. लगबुक : (१) नेपाल दोस्रो संशोधनद्वारा झिकिएको । मा दर्ता भएको प्रत्येक वायुयानले देहाय बमोजिमको लगबुक अद्यावधिक रूपमा कायम राख्नु पर्नेछ :- । (क) यात्रा लगबुक, । (ख) वायुयान लगबुक, । (ग) एक ईन्जिन भएको वायुयानको हकमा एक ईन्जिन लगबुक र एक भन्दा बढी ईन्जिन भएको वायुयानमा प्रत्येक ईन्जिनको लागि छुट्टा छुट्टै ईन्जिन लगबुक, । (घ) एक पीच प्रोपेलर भएको वायुयानको हकमा एक पीच प्रोपेलर लगबुक र एक भन्दा बढी पीच प्रोपेलर भएको वायुयानमा प्रत्येक पीच प्रोपेलरको लागि छुट्टाछुट्टै पीच प्रोपेलर लगबुक, । (ङ) रेडियो पार्ट्स रहेको वायुयानको हकमा रेडियो पार्ट्स लगबुक । (२) उपनियम (१) को खण्ड (क) बमोजिमको यात्रा लगबुक जारी गर्ने अधिकार महानिर्देशकलाई हुनेछ र अन्य लगबुकहरू जारी गर्ने अधिकार महानिर्देशक वा निजले तोकेको अधिकारीलाई हुनेछ । (३) उपनियम (१) बमोजिमको लगबुक अद्यावधिक रूपमा राख्नु पर्ने सम्बन्धी अन्य कार्यविधि तथा विवरणहरू एनेक्स तथा म्यानुअलमा तोकिए बमोजिम हुनेछ ।
गैर सैनिक हवाई उडान नियमावली २०५२ (Civil Aviation Regulation, 1995)

(३) उपनियम (१) बमोजिमको लगबुक अद्यावधिक रूपमा राख्नु पर्ने सम्बन्धी अन्य कार्यविधि तथा विवरणहरू एनेक्स तथा म्यानुअलमा तोकिए बमोजिम हुनेछ । ७९. आदेश तथा निर्देशन दिन सक्ने : (१) ऐन तथा यस नियमावलीको अधीनमा रही प्राधिकरणले एनेक्स तथा म्यानुअलको पालन गर्न गराउनको लागि सम्बन्धित निकाय, संस्था तथा व्यक्तिहरूलाई आवश्यक आदेश तथा निर्देशन दिन सक्नेछ । (२) उपनियम (१) बमोजिम आदेश तथा निर्देशन दिँदा खास गरी देहायको विषयमा दिन सकिनेछ:- । (क) वायुयानको दर्ता र चिन्ह सम्बन्धमा, । (ख) वायुयानको निरीक्षण र प्रमाणपत्र दिने सम्बन्धमा, । (ग) विमानस्थल तथा वायुयानमा जडान गरिने उपकरण तथा अन्य भौतिक चीज वस्तुको सम्बन्धमा, । (घ) क्रू, वायुयान मर्मत तथा संभार र एअर ट्राफिक कन्ट्रोलर सम्बन्धी व्यक्तिगत ईजाजतपत्र बाहकलाई निजहरूबाट सम्पादन गरिने कामको सम्बन्धमा, । (ङ) भिजुअल र इन्स्ट्रुमेन्ट उडान सञ्चालन सम्बन्धमा, । (च) एअर ट्राफिक कन्ट्रोल, उडान सूचना र सचेत सेवाको स्थापना र सञ्चालन सम्बन्धमा, । (छ) निर्धारित न्यूनतम सुरक्षा व्यवस्था अपनाउनु पर्ने सम्बन्धमा, । (ज) वायुयान दुर्घटना सम्बन्धमा जानकारी दिने, अनुसन्धान गर्ने र सो सम्बन्धी सूचना प्रवाह गर्ने सम्बन्धमा, । (झ) हवाई उडान सञ्चालनमा मौसम सम्बन्धी सूचना प्रवाह गर्ने सम्बन्धमा, । (ञ) एअर ट्राफिक कन्ट्रोलर र एअर नेभिगेशन सिष्टम सम्बन्धी सूचना दिने सम्बन्धमा, । (ट) एअर नेभिगेशनमा स्तरीय सञ्चार उपकरण जडान गर्ने र त्यस्ता उपकरण सञ्चालन गर्ने प्रक्रिया निर्धारण गर्ने सम्बन्धमा, । (ठ) वायुयान उडान र सञ्चालनको लागि तत्सम्बन्धी सूचनाहरूको संकलन र प्रवाह गर्ने सम्बन्धमा । ८०. एनेक्स तथा म्यानुअल लागू गर्न सकिने : प्राधिकरणले अन्तर्राष्ट्रिय नागरिक उड्डयन संगठनद्वारा जारी भएका एनेक्स वा सो को कुनै खण्ड र म्यानुअल तथा डकुमेन्ट्स वा सो को खण्ड गैर सैनिक हवाई उडानलाई सुरक्षित, नियमित र व्यवस्थित तुल्याउने दृष्टिकोणले आवश्यकता तथा औचित्यताको आधारमा लागू गर्न सक्नेछ । ८१. म्यानुअल, रिक्वायरमेन्ट्स तथा डाइरेक्टिभ्स बनाउन सक्ने : (१) हवाई यातायात सेवा सञ्चालन सम्बन्धमा अन्तर्राष्ट्रिय संस्थाहरूबाट निर्धारित नियम, एनेक्स, म्यानुअल तथा स्ट्याण्डर्डहरूको कार्यान्वयनको लागि प्राधिकरणले ऐन र यस नियमावलीको विपरीत नहुने गरी राष्ट्रिय तथा अन्तर्राष्ट्रिय मान्यताहरूलाई समेत ध्यानमा राखी पहिलो संशोधनद्वारा झिकिएको । म्यानुअल, रिक्वायरमेन्ट्स तथा डाइरेक्टिभ्स बनाउन सक्नेछ । (२) उपनियम (१) बमोजिम बनेका म्यानुअल, रिक्वायरमेन्ट्स तथा डाइरेक्टिभ्समा रहेको व्यवस्था हवाई यातायात सेवा सञ्चालनसँग सम्बद्ध सबै पक्षहरूलाई लागू हुनेछ । ८२. मान्यता दिन सकिने : नियम ८१ बमोजिम म्यानुअल, रिक्वायरमेन्ट्स तथा डाइरेक्टिभ्स नबनाएसम्म हवाई उडान तथा हवाई सेवा सञ्चालन सम्बन्धमा अन्तर्राष्ट्रिय संस्थाहरूबाट निर्धारित नियम तथा स्ट्याण्डर्डहरूलाई प्राधिकरणले मान्यता दिई लागू गराउन सक्नेछ । ८३. पहिलो संशोधनद्वारा खारेज । ८४. पहिलो संशोधनद्वारा खारेज । ८५. अधिकार प्रत्यायोजन : यस नियमावली बमोजिम महानिर्देशकलाई भएको अधिकारहरूमध्ये केही अधिकार महानिर्देशकले आफू मातहतका अधिकारीलाई प्रत्यायोजन गर्न सक्नेछ । ८६. पहिलो संशोधनद्वारा खारेज ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

गोरखापत्र कर्पोरेशन नियमहरू, २०२१ । नेपाल राजपत्रमा प्रकाशित मिति । २०२१ । १२ । २६ । संशोधन । १. गोरखापत्र कर्पोरेशन (पहिलो संशोधन) नियमहरू, २०६९ २०६९ । ०९ । २३ । गोरखापत्र संस्थान ऐन, २०१९ को दफा ३२ ले दिएको अधिकार प्रयोग गरी नेपाल सरकारले यी नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ : (१) यी नियमहरूको नाम "गोरखापत्र कर्पोरेशन नियमहरू, २०२१" रहेको छ । (२) यी नियमहरू तुरुन्त प्रारम्भ हुनेछन् । २. परिभाषा : विषय वा प्रसङ्गले अर्को अर्थ नलागेमा यी नियमहरूमा,- । (क) "ऐन" भन्नाले गोरखापत्र कर्पोरेशन ऐन, २०१९ लाई सम्झनु पर्छ । (ख) "शेयर" भन्नाले कर्पोरेशनको निर्धारित शेयर सम्झनु पर्छ । (ग) "लाभांश" भन्नाले शेयरमा मुनाफाको रूपमा दिइने रकम सम्झनु पर्छ र यो शब्दले बोनसलाई समेत जनाउँछ । (घ) "प्रतिनिधि" भन्नाले रीतपूर्वक अधिकार प्राप्त प्रतिनिधि सम्झनु पर्छ । (ङ) "सचिव" भन्नाले समितिको सचिव भै काम गर्ने म्यानेजिङ्ग डाइरेक्टरलाई जनाउँछ । परिच्छेद-२ । सञ्चालकको निमित्त पारिश्रमिक र अरू खर्चहरू । ३. सञ्चालकको निमित्त पारिश्रमिक र अरू खर्चहरू : (१) प्रत्येक सञ्चालकलाई समितिको सभामा भाग लिई गरेको सेवा वापत पारिश्रमिकको रूपमा तीस रुपैयाँ कर्पोरेशनको कोषबाट दिइनेछ । (२) काठमाडौँ उपत्यका बाहिर तत्काल बसोबास गर्ने कुनै सञ्चालकलाई समितिको सभामा भाग लिन वा कर्पोरेशनको काममा सो इलाकामा आउँदा नेपाल सरकारको राजपत्राङ्कित प्रथम श्रेणीको अधिकृत सरह दैनिक भत्ता, भ्रमण भत्ता र उपनियम (१) मा लेखिएको पारिश्रमिक कर्पोरेशनले दिन दिलाउन सक्नेछ । (३) सञ्चालकहरूलाई कर्पोरेशनको अरू सेवामा बोलाइएमा निजहरूलाई कर्पोरेशन र निजहरूको बीच हुने सम्झौता अनुसार माथिका उपनियमहरूमा लेखिएको पारिश्रमिकको अतिरिक्त अरू थप रकम दिइनेछ । (४) माथिका उप-नियमहरूमा लेखिएका पारिश्रमिकको अतिरिक्त सञ्चालकले अख्तियार पाए बमोजिम समय समयमा कर्पोरेशनको व्यवसाय कारोबार र त्यसको व्यवस्थाको निमित्त तिरी वा खर्च गरी विवरण पेश गरेमा मनासिब देखिए जति अङ्क निजलाई भर्ना दिइनेछ । (५) यी नियमहरूमा जेसुकै लेखिएको भए तापनि सल्लाहकारले कर्पोरेशनको काममा भ्रमण गर्नु पर्दा सञ्चालकलाई सरह दैनिक भत्ता र भ्रमण भत्ता निजलाई समितिले दिन दिलाउन सक्नेछ । ४. रजिस्टर राख्ने : सञ्चालकले काम गरेको छोटकरी विवरण र रेकर्डको लागि समितिले प्रधान कार्यालयमा एक रजिस्टर राख्नु पर्नेछ । परिच्छेद-३ । समितिको सभा र कार्यविधि । ५. समितिको सभा : समितिको अध्यक्षले चाहेको बखत समितिको सभा बोलाउन सक्नेछ । तर यस्तो सभा वर्षमा ६ पटक भन्दा घटी हुने छैन । समितिको सभाको कार्यसूची सहित सभा हुने स्थान र समयको सूचना साधारणतः सभाहुने अठचालीस घण्टा अगावै प्रत्येक सञ्चालकलाई तत्काल बसोबास गर्ने घरको ठेगानामा लिखित रूपमा पठाउनु पर्नेछ । ६. गणपूरक सङ्ख्या (कोरम) नपुगेमा अर्को सभा बोलाउने : गणपूरक सङ्ख्या नपुगेको कारणबाट समितिको सभा बस्न नसकेमा समितिको अर्को सभा अध्यक्षले तोकेको दिन समय र स्थानमा बस्नेछ । ७. समितिको कारबाही : (१) समितिले आफ्नो सभामा कार्यसूचीमा परेको कुरामा छलफल गर्नेछ । (२) कुनै सञ्चालकले कार्यसूची बाहिरको कुरा छलफल गर्न चाहेमा उपस्थित सबै सञ्चालकहरूको स्वीकृति लिई गर्न सकिनेछ ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

७. समितिको कारबाही : (१) समितिले आफ्नो सभामा कार्यसूचीमा परेको कुरामा छलफल गर्नेछ । (२) कुनै सञ्चालकले कार्यसूची बाहिरको कुरा छलफल गर्न चाहेमा उपस्थित सबै सञ्चालकहरूको स्वीकृति लिई गर्न सकिनेछ । (३) सभाको प्रत्येक प्रश्नको निर्णय साधारण बहुमतबाट हुनेछ । तर मत बराबर भएमा अध्यक्षले निर्णयात्मक मत दिइनेछ । ८. माइन्युट किताबहरू राख्ने : समितिले साधारण सभाहरूको निर्णय र आफ्नो सभामा पास भएको कुरा छुट्टा छुट्टै माइन्युट किताबमा चढाइ हिफाजत साथ राख्नु पर्छ । ९. शेयर होल्डरद्वारा निरीक्षण : समितिले साधारण सभाको माइन्युट किताबलाई कार्यालयको समय जुनसुकै बखत पनि शेयर होल्डरले निरीक्षण गर्न पाउने गरी खुला राख्नु पर्छ । परिच्छेद-४ । साधारण सभा, विशेष साधारण सभा र कार्यविधि । १०. साधारण सभा बोलाउने समय : (१) कर्पोरेशनको साधारण सभा बोलाउँदा सबै शेयर होल्डरहरूलाई सभा हुने स्थान, दिन, समय र कार्यहरूको विवरण सहितको लिखित सूचना कमसेकम १० दिन अगावै दिनु पर्छ । (२) उपनियम (१) बमोजिम कुनै शेयर होल्डरहरूलाई सभा हुने सूचना आकस्मिक कारणवश छुटेको वा कुनै शेयरहोल्डरले सभाको सूचना नपाएको कारणले कुनै सभामा भएको काम कारबाही अमान्य हुने छैन । ११. साधारण सभाको काम : लाभ हानीको हिसाब व्यालेन्सिट कर्पोरेशन र लेखा परीक्षकहरूको रिपोर्ट लिने र त्यस उपर विचार गर्ने पालो पालो गरी अवकाश लिने सञ्चालकहरूको स्थानमा अर्को सञ्चालकहरू नियुक्ति गर्ने अडिटरहरू नियुक्ति गर्ने र तिनीहरूको मेहनताना निर्धारित गर्ने लाभांश घोषित गर्ने र वार्षिक साधारण सभाद्वारा गर्नु पर्ने भनी लेखिएका अरू सबै कार्यहरू सम्पादन गर्ने काम वार्षिक साधारण सभाको हुनेछ । १२. साधारण सभाको अध्यक्ष : प्रत्येक साधारण सभामा समितिको अध्यक्षले अध्यक्षता गर्न पाउनेछ । त्यस्तो कुनै अध्यक्ष नभएमा वा कुनै सभामा बैठक हुन तोकिएको समयले १५ मिनेटसम्म पनि निज उपस्थित नभएमा वा उपस्थित भएपछि अध्यक्षता गर्न इच्छुक नभएमा उपस्थित शेयरहोल्डरहरूले अर्को सञ्चालकलाई सो सभाको निमित्त अध्यक्ष छान्ने छन्, सबै सञ्चालकहरू उपस्थित नभएमा वा उपस्थित भएपछि अध्यक्षता गर्न इच्छुक नभएमा उपस्थित शेयरहोल्डरले आफूमध्ये एक जनालाई अध्यक्ष छान्ने छन् । १३. गणपूरक सङ्ख्या नपुगेको समयमा सभा स्थगित गर्ने : साधारण सभाको निमित्त तोकिएको समयले आधा घण्टा पछाडिसम्म पनि आवश्यक गणपूरक सङ्ख्या नपुगेमा अध्यक्षले आवश्यकता अनुसार अर्को पटक बस्ने गरी सभा स्थगित गर्नेछ । १४. प्रस्ताव राख्ने तरीका र निर्णय गर्ने : (१) साधारणतः साधारण सभामा प्रस्ताव उपर हात उठाएर निर्णय गरिनेछ । तर त्यसरी हात उठाएर मतदान गर्नु भन्दा अगावै बहुसङ्ख्यक शेयरहोल्डरहरूले गुप्त मत दिने माग गरेमा सोहि बमोजिम गर्नु पर्दछ । कुनै प्रस्ताव हातहरू उठाएर सर्वसम्मतबाट वा बहुमतबाट पास भएको वा अस्वीकृत भएको कुरा अध्यक्षले घोषित गरी सो कुरा सभाको माइन्युट किताबमा चढाइ पछि सो कुराको अन्तिम प्रमाण हुनेछ । त्यसको लागी प्रस्तावको पक्ष वा विपक्षमा दिइएका मतहरूको सङ्ख्या र अनुपात बारे कुनै प्रमाणको रेकर्ड राख्नु पर्दैन ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

कुनै प्रस्ताव हातहरू उठाएर सर्वसम्मतबाट वा बहुमतबाट पास भएको वा अस्वीकृत भएको कुरा अध्यक्षले घोषित गरी सो कुरा सभाको माइन्युट किताबमा चढाइ पछि सो कुराको अन्तिम प्रमाण हुनेछ । त्यसको लागी प्रस्तावको पक्ष वा विपक्षमा दिइएका मतहरूको सङ्ख्या र अनुपात बारे कुनै प्रमाणको रेकर्ड राख्नु पर्दैन । (२) उपनियम (१) मा लेखिए बमोजिम गुप्त मतदानको माग गरिएमा त्यस्तो मतदान सभाको अध्यक्षले निर्देशन गरे बमोजिमको तरीका अनुसार सोही बमोजिमको समय र स्थानमा तुरुन्त वा केही मध्यान्तर पछि वा बढीमा ४८ घण्टा सम्मको सभा स्थगन पछि लिइनेछ र सो मतदानको नतिजालाई सभाको निर्णय मानिनेछ । १५. मत गणना गर्नेको नियुक्ति : शेयरहोल्डरहरूले गुप्त मतदानको माग गरेमा मतहरूको गणना गर्ने र त्यसको प्रतिवेदन अध्यक्ष छेउ पेश गर्न निमित्त २ जना मतगणना गर्ने व्यक्तिहरू नियुक्ति गर्नु पर्छ । मतदानको नतिजा निकाल्नु भन्दा अगाडि कुनै पनि बखत अध्यक्षले मत गणना गर्नेलाई सो पदबाट हटाउन पाउने र त्यसरी हटाएकोमा रिक्त स्थानको पूर्ति गर्न पाउनेछ । तर मत गणना गर्न एकजना व्यक्ति साधारण सभामा उपस्थित शेयरहोल्डरहरू मध्ये कुनै एक शेयरहोल्डर (सञ्चालक नभएको) हुनेछ । १६. साधारण सभा स्थगित गर्ने अधिकार : साधारण सभाको अध्यक्षले मनासिब कारण भएमा सो सभालाई अर्को समय र स्थानको निमित्त स्थगित गर्न सक्नेछ । तर एक सभामा राखिएका काम कार्यहरू नसिद्धिई अर्को पटक बस्ने गरी सभा स्थगित गरिएमा अघिल्लो सभामा नसिद्धिई बाँकी रहेका काम कार्यहरू बाहेक अरू कुनै कार्य सम्पादन गर्न सकिने छैन । १७. सभा स्थगित नगरी कुनै गुप्त मत दिने : सभाको अध्यक्षको चुनावमा वा सभा स्थगनको प्रश्नमा रीतपूर्वक गुप्त मतदान माग गरिएमा सभा स्थगन नगरी सोही सभामा मत लिइनेछ । १८. गुप्त मतदान लिने मागबाट काम कार्य नरोकिने : गुप्त मत लिने माग भएमा सोही माग सम्बन्धी प्रश्न बाहेक अरू काम कार्यहरू सम्पन्न गर्नको निमित्त सभालाई आफ्नो काम चालू गर्न बाधा पुऱ्याउने छैन । १९. विशेष साधारण सभा बोलाउने : समितिले निकालेको शेयर पूँजीका कम्तीमा दश खण्डको एक खण्ड मूल्यको शेयर लिने वा कम्तीमा पचास जवान शेयरहोल्डरहरूले आफ्नो हस्ताक्षरमा लिखित निवेदन गरेमा वा समितिले आवश्यक देखेमा जुनसुकै बखत पनि विशेष साधारण सभा बोलाउन सक्नेछ । विशेष साधारण सभाको माग हुँदा निम्नलिखित कुराहरू समावेश हुनु पर्छ:- । (क) विशेष साधारण सभाको माग हुँदा सभा बोलाउन पर्ने उद्देश्यहरूको उल्लेख भै माग गर्नेहरूको दस्तखत गरी सो मागपत्र समितिको प्रधान कार्यालयमा दाखिल भएको हुनुपर्छ । एक वा एक भन्दा बढी कुराको माग गरेमा माग गर्ने एक वा एकभन्दा बढी शेयरहोल्डरहरूको दस्तखत परेको लिखितहरू दाखिल गर्न सकिनेछ । (ख) खण्ड (क) बमोजिम विशेष साधारण सभाको मागपत्र दाखिल भएको मितिले २१ दिन सम्म पनि समितिले त्यस्तो सभा बोलाउने तर्फ कारबाही नगरेमा नेपाल सरकारको सम्बन्धित विभागले त्यस्तो सभा बोलाउन सक्नेछ । (ग) खण्ड (ख) अन्तर्गत नेपाल सरकारको सम्बन्धित विभागले त्यस्तो कुनै विशेष साधारण सभा गर्दा समितिले सभा बोलाउँदा सरहको कार्यविधि अपनाउनेछ । तर यस्तो सभा कर्पोरेशनको प्रधान कार्यालयमा नै बस्नुपर्छ, सार्वजनिक विदा परेको दिनमा भने कुनै सभा गर्नु हुँदैन ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

(ग) खण्ड (ख) अन्तर्गत नेपाल सरकारको सम्बन्धित विभागले त्यस्तो कुनै विशेष साधारण सभा गर्दा समितिले सभा बोलाउँदा सरहको कार्यविधि अपनाउनेछ । तर यस्तो सभा कर्पोरेशनको प्रधान कार्यालयमा नै बस्नुपर्छ, सार्वजनिक विदा परेको दिनमा भने कुनै सभा गर्नु हुँदैन । २०. गणपूरक सङ्ख्या नपुगेको विशेष साधारण सभा समाप्त हुने : (१) नियम १९ बमोजिम विशेष साधारण सभा बोलाउँदा बैठक हुने समयको १५ मिनेट पछाडि सम्ममा गणपूरक सङ्ख्या नपुगेमा अर्को एक पटक सम्मलाई सो सभा स्थगित गर्न सकिनेछ । (२) उपनियम (१) बमोजिम अर्को बैठक बोलाउँदा पनि गणपूरक सङ्ख्या नपुगेमा सो सभा समाप्त भएको मानिनेछ । परिच्छेद-५ । शेयरहोल्डरहरूको मत दिने कार्य प्रणाली र उत्तरदायित्व । २१. संगठित संस्था शेयरहोल्डर भएकोमा कार्यविधि : कुनै संगठित संस्था समितिको शेयर होल्डर भएकोमा त्यस्तो संगठित संस्थाको सञ्चालकहरूको समितिले प्रस्ताव पास गरी कर्पोरेशनको साधारण सभा वा विशेष साधारण सभामा आफ्नो प्रतिनिधि भई काम गर्न आफूले उपयुक्त । देखिएको व्यक्तिलाई अख्तियार दिन सक्नेछ । त्यस्तो अख्तियारी पाएको व्यक्तिले सो संगठित संस्थाको तर्फबाट सो संस्थाले शेयरहोल्डर वा ऋणदाताको हैसियतले पाउने सबै हक र अधिकारहरूको प्रयोग गर्न पाउनेछ । त्यस्तो संगठित संस्थाको एकजना सञ्चालकले सक्कल प्रस्ताव बमोजिमको नक्कल हो भनी प्रमाणित गरी रीतपूर्वक दस्तखत गरी कर्पोरेशनको सभामा सो अख्तियारको नक्कल पेश भएमा त्यसलाई निजको नियुक्तिको प्रमाण मानिनेछ । २२. मृत वा बहुला वा टाट उल्टेको शेयरहोल्डरको मत : नियम ४९ अन्तर्गत कुनै शेयर नामसारी गर्न पाउने कुनै व्यक्ति हकवालाले आफू रजिष्टर शेयरहोल्डर भए सरह सो शेयर वापत कुनै पनि साधारण सभामा मत दिन पाउनेछ । तर आफूले प्रस्ताव पेश गरेको साधारण सभा वा त्यस्तो स्थानमै अर्को पटक बोलाइएको साधारण सभा हुने समयको कमसेकम ४८ घण्टा अगावै निजले आफ्नो शेयर नामसारी भएको कुरा समितिलाई चित्त बुझाउन सक्नुपर्छ वा समितिले अगावै निजको त्यस्तो हक स्वीकृत गरिएको हुनु पर्छ । २३. संयुक्त शेयरहोल्डरहरू : कुनै शेयरको सम्बन्धमा संयुक्त शेयरहोल्डरहरू भएमा ती मध्ये कुनै एक जनाले साधारण सभामा सो शेयर उपर आफ्नो एकलौटी हक भए सरह सो शेयर वापत मत दिन पाउँछ । सभामा त्यस्तो संयुक्त शेयरहोल्डरहरू एकभन्दा बढी उपस्थित भएमा सो शेयरको रजिष्टर किताबमा तिनीहरूमध्ये जसको नाम अगाडि परेकोछ र निजको नाम मात्र कर्पोरेशनको शेयरहोल्डरमा दरिएको मानिनेछ र निजले मात्र सो शेयर वापत मत दिन पाउनेछ । २४. शेयर बिक्री गर्दा : समितिले आफ्नो शेयरहरू सर्वसाधारण जनतामा बिक्रीको लागि दिँदा समितिको स्थितिबारे पूरा जानकारी गराउन समितिको कारोबार, व्यवसाय, लगानी र आर्थिक स्थिति सम्बन्धी सबै विवरणहरू भएको उद्देश्यपत्र निकाल्नु पर्छ । त्यस्तो उद्देश्यपत्र साधारण सभाको स्वीकृति लिई निकाल्नु पर्छ । २५. शेयर बाँडफाँड नगरेमा रकम फिर्ता दिने : कर्पोरेशनले देहाय बमोजिम गर्नु पर्छ :- । (क) जारी भएको पूँजीको ५० प्रतिशत दाखिल नभएसम्म समितिले शेयरहरू बाँडफाँड गर्ने तर्फ काम कारबाही गर्नु हुँदैन, । (ख) शेयरको निमित्त दरखास्त परेको मितिले ३ महिनाभित्र कर्पोरेशनले दरखास्तवालालाई शेयर बिक्री गर्नु पर्छ वा बिक्री नगर्ने भनी इन्कार गरीदिनु पर्छ, ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

(क) जारी भएको पूँजीको ५० प्रतिशत दाखिल नभएसम्म समितिले शेयरहरू बाँडफाँड गर्ने तर्फ काम कारबाही गर्नु हुँदैन, । (ख) शेयरको निमित्त दरखास्त परेको मितिले ३ महिनाभित्र कर्पोरेशनले दरखास्तवालालाई शेयर बिक्री गर्नु पर्छ वा बिक्री नगर्ने भनी इन्कार गरीदिनु पर्छ, । (ग) दरखास्तवालालाई शेयर बाँडफाँड गरेपछि सो गरेको मितिले ३ महिना भित्र निजको नाममा सो शेयर बाँडफाँड भएको प्रमाणपत्र कर्पोरेशनले दिनु पर्छ, । (घ) खण्ड (ख) बमोजिम शेयर बाँडफाँड नगर्ने भनी इन्कार गरेमा कर्पोरेशनले दरखास्तवालाबाट प्राप्त रकम बिना व्याज निजलाई फिर्ता गर्नु पर्छ । २६. शेयर बाँडफाँडमा प्रतिबन्ध : शेयरहरू सर्वसाधारण जनतामा बिक्रीको निमित्त दिँदा शेयरको निमित्त दिने प्रत्येक दरखास्तसाथ दाखिल गर्नु पर्ने रूपैयाँ शेयरको अंकित मूल्य (नोमिनल एमाउन्ट) को ५ प्रतिशतभन्दा बढी हुने छैन । २७. कमिशन वा दलाली दस्तुर : कर्पोरेशनको शेयर खरीद गर्ने वा शेयरका ग्राहकहरू ल्याउने व्यक्तिहरूलाई शेयरको अंकित मुल्यको ५ प्रतिशतमा नबढाई समितिले निर्णय गरे बमोजिमको दरले कमिशन वा दलाली दस्तुरसम्म कर्पोरेशनले दिन सक्नेछ । २८. संयुक्त शेयरहोल्डरहरूको दायित्व : कुनै संयुक्त शेयरका सम्बन्धमा सो शेयर वापत कर्पोरेशनलाई तिर्नु पर्ने सबै रकमहरूमा सो सबै शेयरहोल्डरहरूको बेग्ला बेग्लै र संयुक्त रूपले पनि जवाफदेही हुनेछ । २९. हक दावीलाई मान्यता नदिने : यी नियमहरूमा लेखिएकोमा बाहेक कसैको नाममा कुनै शेयर रजिष्टर गरिएको छ भने निजलाई नै सो शेयरको एक मात्र धनी मान्ने र सोही अनुसार व्यवहार गर्ने अधिकार कर्पोरेशनलाई हुनेछ । अधिकार प्राप्त अदालतले आदेश दिएमा वा अरू कानूनले मान्यता दिएमा बाहेक त्यस्तो शेयरमा अरू कुनै व्यक्तिको हक दावीलाई कर्पोरेशनले मान्यता दिन बाध्य हुने छैन । ३०. शेयरहोल्डरहरूको नाममा रजिष्टर हुन सक्ने : एक वा एकभन्दा बढी व्यक्तिहरू वा कुनै लिमिटेड कम्पनी वा अरू संगठित संस्थाको नाममा शेयरहरू रजिष्टर हुन सकिनेछ । तर कुनै एक शेयर ४ जनाभन्दा बढी व्यक्तिका नाममा संयुक्त शेयरहोल्डरहरूको रूपमा रजिष्टर गरिने छैन । त्यस्तो संयुक्त शेयरलाई एक शेयर मानिनेछ । परिच्छेद-६ । प्रमाणपत्रहरू । ३१. प्रमाणपत्रहरू : शेयरको प्रमाणपत्रको ढाँचा अनुसूचीमा लेखिए बमोजिम हुनेछ । शेयरहोल्डरहरूको प्रमाणपत्र र त्यसको दोहरी दिँदा त्यसमा कर्पोरेशनको छाप र २ जना सञ्चालकहरू र सचिवको दस्तखत समेत गराई दिनु पर्छ । ३२. शेयरहोल्डरहरूको प्रमाणपत्र लिने अधिकार : प्रत्येक शेयरहोल्डरले आफ्नो नाममा रजिष्टर भएको प्रत्येक शेयरको एक प्रमाणपत्र पाउनेछ । तर त्यसरी स्वीकृति दिएमा एक भन्दा बढी शेयरहरूको भिन्दा भिन्दै प्रमाणपत्र पाउनेछ । तर त्यसरी एक भन्दा बढी लिएको प्रत्येक प्रमाणपत्र वापत समितिले रु. १ । - लिन पाउनेछ । प्रत्येक शेयरको प्रमाणपत्रमा जुन शेयर वा शेयरहरू वापत सो प्रमाणपत्र दिइएको हो सो शेयरको सङ्ख्या र विशेष सङ्ख्याहरू र त्यसको भुक्तानी भएको रकम किटिएको हुनु पर्छ । ३३. नयाँ प्रमाण पत्र र दस्तुर लिने : (१) कुनै प्रमाणपत्र झुत्रो भई वा बिक्री वा पछाडी पट्टीका पृष्ठहरू भरी भराउ भै खाली ठाउँ बाँकी नरही सो प्रमाणपत्र समिति छेउ पेश हुन आएमा समितिले त्यसलाई रद्दी गरी त्यसको सट्टामा अर्को नयाँ प्रमाणपत्र दिन सक्नेछ ।
गोरखापत्र कर्पोरेशन नियमहरू २०२१ (Gorkhapatra Corporation Rules, 1964)

३३. नयाँ प्रमाण पत्र र दस्तुर लिने : (१) कुनै प्रमाणपत्र झुत्रो भई वा बिक्री वा पछाडी पट्टीका पृष्ठहरू भरी भराउ भै खाली ठाउँ बाँकी नरही सो प्रमाणपत्र समिति छेउ पेश हुन आएमा समितिले त्यसलाई रद्दी गरी त्यसको सट्टामा अर्को नयाँ प्रमाणपत्र दिन सक्नेछ । कुनै प्रमाणपत्र हराएमा वा नासिएमा र सो भएको समितिलाई चित्त बुझ्ने प्रमाण पेश भएमा समितिले नेपालबाट प्रकाशन हुने पत्र पत्रिकामा कमसेकम एक पटक सो कुराको विज्ञापन गराउन लगाई र आफूले देखेजति जमानत लिई सो हराएको वा नासिएको प्रमाणपत्रसँग सम्बन्धित शेयर जुन व्यक्तिको नाममा रजिष्टर भएको हो निजलाई त्यसको सट्टामा अर्को नयाँ प्रमाणपत्र दिन सक्नेछ । (२) उपनियम (१) बमोजिम दिइएको प्रत्येक नयाँ प्रमाणपत्र वापत कर्पोरेशनलाई रु. १ । - को दस्तुर तिर्नु पर्नेछ । ३४. संयुक्त शेयरहोल्डर भएको प्रमाणपत्र दिने : दुई वा दुईभन्दा बढी व्यक्तिहरूको नाममा रजिष्टर भएको शेयरहरूको प्रमाणपत्र दिँदा रजिष्टरमा सबैभन्दा अगाडि नाम भएको व्यक्तिलाई दिइनेछ । ३५. शेयरहोल्डरहरूको विरुद्ध कर्पोरेशनले गरेको कारबाहीमा सबूत प्रमाण : कुनै शेयरहोल्डर वा निजको प्रतिनिधिको विरुद्ध कर्पोरेशनले शेयरको सम्बन्धमा निजसँग लिनुपर्ने भनी दावी गरेको कुनै ऋणको रकम वा बाँकी लागेको भनी दावी गरेको रकम असूल उपर गर्न चलाएको मुद्दाको पुर्पक्ष र सुनुवाईमा विपक्षीको नाम जुन शेयरको सम्बन्धमा दावी गरिएको छ सो शेयरहोल्डर वा संयुक्त शेयरहोल्डर मध्ये एक जनाको नाममा कर्पोरेशनको रजिष्टरमा दर्ता भएको छ वा उक्त दावी गर्दाको समय सो रजिष्टरमा दर्ता थियो भन्ने र उक्त दावी गरिएको रकम भुक्तानी भएको भनी कर्पोरेशनको रजिष्टरमा जनिएको छैन भन्ने प्रमाणित गर्नु पर्याप्त हुनेछ । परिच्छेद-७ । भुक्तानी म्याद र कट्टा गर्ने । ३६. भुक्तानी म्याद दिने : (१) शेयर बिक्री नियम बमोजिम निश्चित समयमा भुक्तानी गर्नु पर्ने शेयरको चुक्ता हुन बाँकी रकमहरू वापत सो शेयर लिने व्यक्तिहरूलाई समितिले आफूले उपयुक्त देखे बमोजिम समय समयमा भुक्तानी म्याद दिन सक्नेछ । तर पछिल्लो भुक्तानी म्यादको रकम तिर्ने मितिले एक महिनाभित्र अर्को रकम तिर्नुपर्ने गरी भुक्तानी म्यादको सूचना निकाल्नु हुँदैन । (२) उपनियम (१) बमोजिम सूचना पाएमा प्रत्येक शेयरहोल्डर वा ऋणदाताले समितिबाट तोकिएको समय र स्थानमा तोकिएको व्यक्ति छेउ भुक्तानी गर्नु पर्छ । ३७. भुक्तानी म्याद दिइएको मानिने व्यवस्था : (१) समितिले भुक्तानी म्यादको सूचना दिने गरी पास गरेको निर्णय बमोजिम दिएको समयको अवधिलाई भुक्तानी म्याद मानिनेछ । (२) भुक्तानी म्याद दिँदा कति रकम भुक्तानी गर्नु पर्ने हो सो मितिले कमसेकम १४ दिन अगावै समय, स्थान र कुन व्यक्ति छेउ भुक्तानी गर्ने हो सबै खुलाइ सूचना पठाउनु पर्छ । ३८. भुक्तानी म्यादको रकममा लाग्ने व्याज र सूचना पठाउने : (१) ऐनको अधीनमा रही कुनै शेयरहोल्डर वा ऋणदाताले कुनै भुक्तानी म्यादको तिर्नुपर्ने रकम तोकिएको मिति सम्ममा पनि नतिरेमा सो वापत निजले तोकिएको मितिले वास्तविक भुक्तानी भएको मिति सम्मको वर्ष १ को ५ प्रतिशतका दरले व्याज तिर्नु पर्छ ।